બોલિવૂડ ગેરકાયદે ફાઇનાન્સ અને જોડાણો માટે એક સમયે કુખ્યાત હતું

ફિલ્મમાંના ચોક્કસ દૃશ્યો સામે સેન્સર બોર્ડ વાંધો લઈ શકે છે, સામાજિક હિત ધરાવતા જૂથો ફિલ્મમાંના ચોક્કસ ચિત્રણ સામે વાંધો લઈ શકે છે.

આમ ન થાય તો પાકિસ્તાની એક્ટરને લઈને ફિલ્મ બનાવવા બદલ કોઈ રાજકીય પક્ષ એ ફિલ્મના નિર્માતાને અમુક નાણાં સશસ્ત્ર લશ્કરી દળો માટે દાનમાં આપવાની ફરજ પાડી શકે છે. 

રંગબેરંગી વિવાદોની લાંબી યાદીમાં રોમૅન્ટિક ફિલ્મ 'ચોરી ચોરી ચુપકે ચુપકે'નો વિવાદ એકદમ અલગ તરી આવે છે. 

તમને આ પણ વાંચવું ગમશે:

સલમાન ખાન, પ્રીટી ઝિન્ટા અને રાણી મુખરજીને ચમકાવતી એ ફિલ્મ 2001માં પ્રદર્શિત કરવામાં આવી હતી. 

તેના થોડા મહિના અગાઉ સેન્ટ્રલ બ્યુરો ઑફ ઇન્વેસ્ટિગેશન(સીબીઆઇ)એ ફિલ્મની પ્રિન્ટ્સ જપ્ત કરી હતી અને તેના નિર્માતાઓ પૈકીના બેની ધરપકડ કરી હતી. 

તેનું કારણ એ હતું કે એ ફિલ્મમાં મુંબઈના કુખ્યાત માફિયાના નાણા રોકાયેલાં હતાં. 

બોલિવુડ ગેરકાયદે ફાઇનાન્સ અને ગેંગસ્ટર્સ સાથેની સાંઠગાંઠ માટે એક સમયે કુખ્યાત હતું એ જાણીતી વાત છે. 

માફિયાઓ તેમની ગુનાખોરી દ્વારા કમાયેલાં નાણાંનો ઉપયોગ પારિવારિક મનોરંજક ફિલ્મોને ફાઇનાન્સ આપવા માટ... બીજા 4000 અક્ષરો માટે લેખ ચાલુ રાખો:
ે કરતા હતા. 

એક સમયે બોલિવૂડને કુલ પૈકીની આશરે 60 ટકા ફિલ્મો માફિયાઓના પૈસા વડે બનેલી

પોતાના પ્રોજેક્ટમાં કામ કરવા માટે કે પ્રતિસ્પર્ધી ફિલ્મની રિલીઝ પાછી ઠેલાવવા માટે તેઓ ફિલ્મોદ્યોગના ખેરખાંઓને ધમકીઓ આપતા હતા. 

જરૂર પડ્યે ફિલ્મ સાથે સંકળાયેલા લોકો પર હુમલાઓ પણ કરતા હતા. 

ભારતીય કાયદાઓમાં બોલિવુડને ઉદ્યોગને દરજ્જો ન મળ્યો હોવાથી આવું થતું હતું. બેંકો અને અન્ય નાણાં સંસ્થાઓ ફિલ્મોના નિર્માણ માટે ધિરાણ કરતી ન હતી. 

ભારતમાં ફિલ્મો બનાવવાનો ધંધો મોટેભાગે પારદર્શક નહોતો. 

સરકાર પાસે ઉપલબ્ધ ગુપ્ત માહિતી અનુસાર એક સમયે બોલિવુડની કુલ પૈકીની આશરે 60 ટકા ફિલ્મો માફિયાઓના પૈસા વડે બની હતી. 

2001માં બોલિવુડને ઉદ્યોગને દરજ્જો આપવામાં આવ્યો પછી આ બધું બદલાઈ ગયું હતું. 

વિશ્વમાં સૌથી વધુ ફિલ્મો જે દેશમાં બને છે એ દેશ ભારતમાં ફિલ્મો માટે કાયદેસરના ફાઇનાન્સિંગ અને ભાગીદારીની વ્યવસ્થા આખરે શરૂ થઈ હતી. 

હોલિવૂડ કરતાં બોલિવૂડ ફિલ્મોનો વકરો વધારે

હવે બોલિવૂડ ફિલ્મોનો વકરો અને તેની પહોંચ દુનિયાભરમાં વધી

હોલિવુડનું ધ્યાન બોલિવુડ પર તો હતું જ. એ પહેલાં બોલિવૂડ મનોરંજક મ્યુઝિકલ્સ માટે વિખ્યાત અને બેધડક ઉઠાંતરી માટે કુખ્યાત હતું.  

હોલિવૂડની ફિલ્મોની સરખામણીએ હિંદી ફિલ્મો વધારે કમાણી કરે છે. હવે બોલિવૂડ ફિલ્મોનો વકરો અને તેની પહોંચ દુનિયાભરમાં વધી રહી છે. 

તેથી હોલિવૂડના સ્ટુડિયોઝ ભારતમાં તેમની શાખાઓ ઊભી કરી રહ્યા છે અથવા વર્તમાન નિર્માતાઓ સાથે ભાગીદારી કરી રહ્યા છે. 

ડિઝની, વાયાકોમ, ટ્વેન્ટીએથ સેન્ચૂરી ફોક્સ અને સોની પિક્ચર્સે તેમની ભારતીય ફિલ્મોના તમામ સોદા 2008 સુધીમાં કરી નાખ્યા હતા. 

પોતાના અનુભવની કુશળતાના આધારે આ જંગી મીડિયા કંપનીઓએ બોલિવુડમાં ફિલ્મ-નિર્માણના નવા યુગનો પ્રારંભ કર્યો હતો. 

તેમની ફિલ્મોનું બજેટ મોટું હોય છે. પ્રમોશન વ્યાપક તથા ખર્ચાળ હોય છે અને હોલિવૂડની ફિલ્મોની સીધી ઉઠાંતરીને બદલે મૂળ વાર્તા-પટકથાની પરવાનગી લઈને ભારતીય પરિવેશમાં ઢાળવામાં આવે છે. 

પ્રારંભે મુશ્કેલીઓ

દિવાળીના સમયગાળામાં એકસાથે અનેક ફિલ્મો રિલીઝ હોય છે

આ બધાની શરૂઆત સરળતાથી થઈ ન હતી. આ ભવ્ય પ્રકરણનો પ્રારંભ 2007માં સોનીની 'સાંવરિયા' ફિલ્મથી થયો હતો. 

એ રોમૅન્ટિક ફિલ્મ રશિયન લેખક ફ્યોદોર દોસ્તોવસ્કીની 'વાઈટ નાઇટ' વાર્તા પર આધારિત હતી. 

ફિલ્મના દિગ્દર્શક હતા ભવ્ય ફિલ્મો બનાવવા માટે વિખ્યાત સંજય લીલા ભણસાલી. 

દિવાળીના...